MASTER เล็ง M&A-JV ตรึงกำไรโตปีละ 20% เปิดชื่อ “รายใหญ่” ถือเพียบ!
MASTER เดินหน้าทำ M&A-JV หวังดันกำไรโตไม่ต่ำกว่า 20% พร้อมเปิดโครงสร้างผู้ถือหุ้น พบชื่อรายใหญ่ถือหุ้นเพียบ ซึ่งส่วนใหญ่เน้นถือลงทุนระยะยาว
MASTER เดินหน้าทำ M&A-JV หวังดันกำไรโตไม่ต่ำกว่า 20% พร้อมเปิดโครงสร้างผู้ถือหุ้น พบชื่อรายใหญ่ถือหุ้นเพียบ ซึ่งส่วนใหญ่เน้นถือลงทุนระยะยาว
25 ม.ค. 2566

นายแพทย์ระวีวัฒน์ มาศฉมาดล ประธานเจ้าหน้าที่บริหาร บริษัท มาสเตอร์ สไตล์ จำกัด (มหาชน) หรือ MASTER เปิดเผยว่า นอกจากนี้บริษัทยังคงมองหาการเข้าซื้อกิจการ (M&amp;A) หรือ ร่วมลงทุน (JV) เพื่อที่จะให้เกิด Synergy ในธุรกิจที่มีความเกี่ยวเนื่องกัน และช่วยมาเพิ่มการเติบโตให้กับบริษัทต่อไป โดยคาดว่าจะเห็นความชัดเจนภายในปี 66 นี้
ขณะที่บริษัทวางเป้าหมายการเติบโตของรายได้ในช่วง 3 ปีต่อจากนี้ (66-68) จะเติบโตเฉลี่ยไม่ต่ำกว่า 40% ต่อปี พร้อมวางเป้าหมายที่จะมีอัตรากำไรสุทธิไม่ต่ำกว่า 20% โดยจะเป็นการเติบโตในรูปแบบปกติการขยายฐานลูกค้าอย่างต่อเนื่อง ด้วยรูปแบบการดำเนินการตลาดที่เหมาะสม
สำหรับราคาหุ้น MASTER ที่ปรับตัวขึ้นไปในการเปิดซื้อขายวันแรกนี้มองว่าเป็นปัจจัยหนุนมาจากความเชื่อมั่นของธุรกิจและการเติบโตที่มีอย่างต่อเนื่องในอนาคตจากนักลงทุนด้าน VI ซึ่งการถือเข้ามาลงทุนของ VI ส่วนใหญ่จะมุ่งเน้นถือลงทุนในระยะยาว โดยการจัดสรรให้นักลงทุนกลุ่มดังกล่าวบริษัทได้มีการคัดกรองให้แก่ผู้ที่มีความสนใจและเข้าใจถึงพื้นฐานของธุรกิจอย่างแท้จริง
ทั้งนี้ โครงสร้างผู้ถือหุ้นของบริษัท ณ วันที่ 23 ม.ค.66 
1.นายแพทย์ ระวีวัฒน์ มาศฉมาดล 49.22%
2.In Glory Investments Limited. 16.67%
3.นายสุขสันต์ ยศะสินธุ์ 2.10%
4.นางสาวภาสิตา ลี้สกุล 2.08%
5.นายวีรชัย มั่นสินธร 1.92%
6.นายปรีชา ส่งวัฒนา 1.92%
7.นายสุระ คณิตทวีกุล 1.53%
8.นายแพทย์ พงศ์ศักดิ์ ธรรมธัชอารี 1.51%
9.นายมณเฑียร อินทร์น้อย 1.30%
10.นายไพบูลย์ เสรีวัฒนา 1.29%